

**IRÁN vs IZRAEL**

**minikonferencia és filmfeszt**

**2014. március 30. 13.00-22.00**

**Vörösmarty mozi (Üllői út 4.)**

Az iráni-izraeli konfliktus átszövi az egész Közel-Kelet mindennapjait, múltját, jelenét, valamint gyaníthatóan a jövőjét is. Izrael számára első számú biztonság prioritás Irán semlegesítése, akár katonai eszközökkel is. Az iráni rezsim viszont presztízskérdést csinál abból, hogy minden fronton szembeszálljon Izraellel. Az eszközökben nem válogat: legyen maga az atomprogram, vagy a Hezbollah, a Hamasz vagy épp a magyar szélsőjobb támogatása.

De mi van a konfliktuson túl? A zsidó-perzsa kapcsolatok több mint 2700 éves múltra tekintenek vissza. Mi sem bizonyítja jobban a két nép barátságát, mint a bibliai Eszter története, amit minden évben purimkor elevenítenek fel a zsidó világban. Egészen a közelmúltig népes zsidó közösség élt Irán területén, ahonnan az iszlám forradalom után menekülniük kellett. Mostanra pár ezer zsidó maradt az országban, több százezren szóródtak szét a világban.

A KIDMA Egyesület legújabb minikonferenciáján arra tesz kísérletet, hogy ezt a bonyolult viszonyrendszert legalább részben bemutassa. Ebben március 30-án 13 órától szakértő előadók lesznek a segítségünkre. Szó lesz az olajfegyverről (**Deák András**), az iráni rezsim belső viszonyairól (**Ablaka Gergely**), az iráni zsidó kisebbség kiszolgáltatottságáról (**Schwezoff Dávid**), a színfalak mögött dúló cyber háborúról (**Bencsáth Boldizsár**), az iráni atomfegyver katonai következményeiről (**Kiss Álmos Péter**), a nagyhatalmi érdekekről (**Nógrádi György**), a szankciók jogalapjáról (**Valki László**), az iráni atomprogramról (**Rónaky József**), valamint a Jobbik iráni kapcsolatairól (**Krekó Péter**). **A konferencia végén felszólal Ilan Mor, Izrael Állam nagykövete is.**

Az előadásokat követően 18.00 órától a perzsa zsidóságról és az iráni helyzetről vetítünk dokumentumfilmeket, köztük több olyat is, amit Magyarországon még nem mutattak be.

**Az IRÁN vs IZRAEL minikonferenciára és filmfesztre regisztrációt követően a sajtó munkatársait is szívesen látjuk!**

**Helyszín:Vörösmarty mozi (Üllői út 4.)**

**Időpont: Március 30., vasárnap 13.00 - 22.00**

Sajtókópcsolat: +30 2024 228, kidma@kidma.hu

Az esemény weboldala: www.kidma.hu

Az esemény Facebook eventje: https://www.facebook.com/events/298315993653515

**Az IRÁN vs IZRAEL minikonferencián és filmfeszt részletes programja:**

13:15-13:40

**Deák András,** PhD, Magyar Külügyi Intézet külső munkatárs

Irán és az olaj – fegyver vagy átok?

13:40-14:05

**Ablaka Gergely**, [politológus](http://www.ajk.elte.hu/file/TSZ_PTI_AblakaGergely.pdf) ELTE-ÁJK

„Izrael Iránban” – Politikai és társadalmi diskurzus Izraelről az Iráni Iszlám Köztársaságban

14:05-14:30

**Schwezoff Dávid**, rabbi, okleveles nemzetközi kapcsolatok szakértő

Konfliktus vs. Együttélés - perzsa-zsidó kulturális kölcsönhatások a történelemben és napjainban

14:40-15:05

**Bencsáth Boldizsár**, adjunktus, BME-HIT [CrySyS Lab](http://crysys.hu/)

Kódolt háború - Bénító vírusok - számítógépes hadviselés

15:05-15:30

**Kiss Álmos Péter**, katonai szakértő, volt amerikai felderítő

A síita bomba

15:30-15:55

**Nógrádi György**, biztonságpolitikai szakértő, egyetemi tanár

Irán kontra Izrael

15:55-16:20

**Dr. Valki László**, nemzetközi jogász

Nemzetközi jogot sért(ett) Irán?

16:30-16:55

**Rónaky József**, az Országos Atomenergia Hivatal nyugalmazott elnöke

Irán atomprogramja és az atomsorompó rendszer

16:55-17:20

**Krekó Péter**, politológus, a Political Capital igazgatója

A Jobbik és Irán kapcsolata

17:20-17:45 - **Ilan Mor**, Izrael állam budapesti nagykövete

18:00

**Az iráni zsidók** - holland dokumentumfilm, 52 perc, 2005

Rendezte: Ramin Farahani

19:00

**Iráni izraeliek - élet a konfliktus árnyékában** - holland dokumentumfilm, 45 perc, 2013

Rendezte: Dikla Zeidler, Bahram Sadeghi

19:50

**Szerelem iráni-amerikai módra** - amerikai dokumentumfilm, 63 perc, 2006

Rendezte: Tanaz Eshagian

21:00

**A műanyag virágok soha nem hervadnak el** - amerikai dokumentumfilm, 38 perc, 2008

Rendezte : Roxanne Varzi

**Babilontól Beverly Hillsig - Az iráni zsidók exodusa** - amerikai dokumentumfilm, 27 perc, 2003

Rendezte: Tanaz Eshaghian

Kisterem

18:00

**On the Spot: Irán** - magyar dokumentumfilm, 45 perc, 2011

Rendezte: Cseke Eszter és S. Takács András

RÉSZLETES PROGRAM:
 [WWW.KIDMA.HU](http://WWW.KIDMA.HU)